Vakansieplekke SA - Dinkweng Safari Camp
Dinkweng Safari Camp is slegs 3 ure se ry vanaf Johannesburg. Die naaste dorpie Vaalwater, is 45 km vanaf die kamp, waarvan 11 km grondpad is. Dinkweng Safari Camp bied luukse verblyf in 'n keuse van 3 en-suite slaapkamer selfsorg-eenhede. Elke eenheid het ruimte en privaatheid en daar is ongeveer 100 m tussen die eenhede. Elke eenheid het 'n volledig toegeruste kombuis en 'n oopplan sit- en eetkamer sowel as 'n platskerm-TV wat sekere DStv-kanale opvang, asook 'n DVD-speler vir u gebruik. Ontspan buite in jou eie plonspoel met braai-area en 'n dek wat oor die vallei met sy ongelooflike Afrika-sonsondergange uitkyk.
Die eenhede word daagliks gediens. Aangesien Dinkweng se rustige atmosfeer 'n lafenis vir die siel bring, is die lodge nie beskikbaar vir partytjies nie. Dit sluit matrikulasie-partytjies, jaareindfunksies, verjaarsdagpartytjies, rampartytjies en enige ander partytjies in. Dinkweng is die plek om te ontspan en die natuur te geniet, daarom word harde musiek nie toegelaat nie. Gaste is welkom om in die kamp te stap en sal verskeie diere soos zebras, koedoes, nyalas, waterbokke, elande, kameelperde en rooibokke sien. Gaste kan hul bergfietse saambring of sommer een by die kantoor huur.